Мокетни стелки - изработват се изкуствени влакна като полипропилен и други. Могат да са еднопластови или двупластови с гумирано покритие от долу. Двупластовите мокетни стелки за багажник предпазват по-добре багажника от проникване на влага и мръсотия. Те се почистват по-трудно при зацапване.
Гумени стелки за багажник, наричат ги още "гумен леген за багажник". Те защитават добре от вода и
замърсяване, почистват се лесно и бързо. Предлага се както универсална гумена стелка за багажник, така и специфична. Като разновидност на гумени стелки за багажник са стелките, изработени от Nitrile Butadiene Rubber (NBR) - бутадиен нитрилен каучук. Тези стелки са качествени, устойчиви на различни агресивни среди, еластични при ниски температури, трудно се разкъсват и притежават добра износоустойчивост.
Стелки за багажник от термопластични полимери. В зависимост от материала са от: поливинилхлорид, полиолефин, полиуретан и термопластични еластомери. Различният материал предполага и различни свойства на стелките, но общото между тях е малкото тегло, добрата износоустойчивост и практичност, както и ниската цена.
Стелките от поливинилхлорид, които често неправилно наричат и силиконови стелки за кола са евтини, практични и лесни за почистване. Често се изработват като стелки за багажник тип леген.
Стелките от полиолефин са твърди и не променят формата си, затова се правят точно по размер.
Полиуретановите стелки за багажник са с дълъг срок на експлоатация, здравина, защитават добре от влага, устойчиви са на температурни колебания и се почистват лесно.
Стелките от термопластични еластомери често се предлагат като универсална стелка за багажник, защото са достатъчно меки и обикновено се правят с линии за изрязване по определен размер.